O ka ithuta eng ditabeng tše tša mabapi le Dafida?— O ka ithuta gore Jehofa o na le matla a magolo go feta motho le ge e le ofe. E bile ke Mogwera wa gago. Ka gona nakong e tlago ge o ikwa o boifa, o gopole gore Jehofa a ka go nea sebete! Nagana ka molekane wa gago. Leka go nagana kamoo o ilego wa ikwa ka gona ge motho yo mongwe a be a go kgopela tshwarelo. Ke ka baka la’ng o sa dire gore molekane wa gago a ikwe ka tsela yeo? Le ge o nagana gore ga o na molato, o ka kgopela tshwarelo ka ge molekane wa gago a kwele bohloko goba ka baka la tsela yeo o ilego wa itshwara ka yona o se wa ikemišetša. Mantšu a bjalo a ka dira gore molekane wa gago a ikwe a le kaone.—Molao wa motheo wa Beibele: Luka 6:31.